രണ്ടാംഘട്ടം കഴിഞ്ഞപ്പോള് പ്ലസ് വണ്ണില് ബാക്കി 21 സീറ്റുകള് മാത്രം: പടിക്ക് പുറത്ത് പതിനായിരം കണ്ണൂര്:ജില്ലയില് പ്ലസ് വണ് പ്രവേശനത്തിന്റെ രണ്ടാം ഘട്ട അലോട്ട്മെന്റ് കഴിഞ്ഞപ്പോള് പതിനായിരത്തിലധികം വിദ്യാര്ത്ഥികള് പുറത്ത്. വെറും 21 സീറ്റ് മാത്രമാണ് ഇനി ജില്ലയില് ബാക്കിയുള്ളത്.ഹയര്സെക്കന്ഡറി സീറ്റുകളേക്കാള് ഇരട്ടി വിദ്യാര്ത്ഥികളായിരുന്നു ഇത്തവണ പ്ലസ്വണ് പ്രവേശനത്തിന് അപേക്ഷിച്ചത്. എന്നാല് ഇത്രയും അപേക്ഷകര്ക്ക് നല്കാനുള്ള സീറ്റുകള് ജില്ലയില് നിലവിലില്ല. കൂടുതല് ബാച്ച് അനുവദിക്കണമെന്ന ആവശ്യം സര്ക്കാര് പരിഗണിച്ചിട്ടുമില്ല. ബാക്കിയുള്ള വിദ്യാര്ത്ഥികള്ക്ക് ഓപ്പണ് സംവിധാനത്തെ ആശ്രയിക്കേണ്ടി വരും സീറ്റ് കിട്ടാത്തവരില് ഫുള് എ പ്ലസുകാര് പോലുമുണ്ടെന്നതാണ് ആശ്ചര്യം. എസ്.എസ്.എല്.സി പരീക്ഷ എഴുതിയ 34,481 വിദ്യാര്ത്ഥികളാണ് ഇക്കുറി ജില്ലയില് ഉപരിപഠന യോഗ്യത നേടിയത്. ഇതില് 11,816 വിദ്യാര്ത്ഥികള്ക്ക് മുഴുവന് വിഷയങ്ങളിലും എപ്ലസ് ലഭിച്ചു. നിലവില് സയന്സ് 13200, കൊമേഴ്സ് 9050,ഹ്യൂമാനിറ്റീസ് 5800 എന്നിങ്ങനെയാണ് പ്ളസ് വണ് സീറ്റുകളുള്ളത്. 20 ശതമാനം വര്ദ്ധിപ്പിക്കുമ്ബോള് 5100 സീറ്റുകള് കൂടും.എന്നാല് തന്നെയും ബാക്കിയുള്ളവര്ക്ക് ഓപ്പണ് സംവിധാനത്തെ ആശ്രയിക്കേണ്ടിവരും. ഇതിനു പുറമെ സി.ബി.എസ്.ഇ, ഐ.സി.എസ്.ഇ വിജയികളും ഗള്ഫില് നിന്നുള്ളവരും പ്ലസ് വണ്ണിന് ജില്ലയില് അപേക്ഷിച്ചിട്ടുണ്ട്. ജില്ലയിലെ സീറ്റുകളുടെ ക്ഷാമം പരിഹരിക്കാന് ബാച്ചുകളുടെ വര്ദ്ധനവ് വേണമെന്നാണ് വിദ്യാര്ത്ഥി സംഘടനകള് ഉള്പ്പടെ നിര്ദേശിക്കുന്ന പരിഹാരം. കണ്ണൂര് ജില്ല പ്ളസ് വണ് സീറ്റ് 25406 ആദ്യ അലോട്ട്മെന്റില് 37289 രണ്ടാംഘട്ടം 6868 ബാക്കി സീറ്റ് 21 പുറത്ത് 11,904 സീറ്റുകള്ക്ക് പകരം ബാച്ചുകളാണ് വര്ദ്ധിപ്പിക്കേണ്ടതാണ്.സീറ്റ് വര്ദ്ധിപ്പിക്കുന്നത് കാലങ്ങളായുള്ള കീഴ്വക്കവും അപ്രായോഗികവുമായ നിലപാടുമാണ്. മുഹമ്മദ് ഷമ്മാസ് ,കെ.എസ്.യു ജില്ലാ പ്രസിഡന്റ്